
Két-magnon kötött állapotok vizsgálata lapcentrált köbös rácson

Kulcsszavak: Szilárdtestfizika; Heisenberg-modell; Kötött állapot; Magnon; Lapcentrált köbös (FCC) rács
Először általános megállapításokat tettem egy általános alakú Hamilton-operátorról, majd konkrétan rátértem a lapcentrált köbös rács tárgyalására. Először a Tisza-Luttinger módszer segítségével megalkottam az első-, másod- és harmadszomszéd csatolást tartalmazó Heisenberg modell fázisdiagramját, majd a ferromágneses tartományon belül vizsgálódva általános alakú Hamilton operátorra levezettem az egy-magnon diszperziós relációt és a két-magnon Schrödinger-egyenletet. Majd a Schrödinger-egyenletben megjelenő potenciáltagot számoltam ki a konkrét lapcentrált köbös rácsra, és ezt felbontottam parciális hullámokra a későbbi számítások érdekében. Végül ennek segítségével megadtam a módszert arra, hogy hogyan lehet kiszámolni a két-magnon kötött állapotok kötési energiáját.



